stanford-oval/wikipedia huggingface dataset:
ריאל בטיס (כדורגל נשים)
היסטוריה

מועדון הכדורגל אסאר היה מועדון הוא מועדון משכונת "אלפלפה" בעיר סביליה שנוסד בשנת 2009 אשר הפעיל כמה קבוצות כדורגל חובבניות. בשנת 2011, ריאל בטיס שילבה את מבנה הקבוצה הבכירה והנוער "A" של אזאר לתוך מבנה המועדון (של ריאל בטיס), והשאירה את הנוער "B" ואת קבוצות הילדים במועדון הקודם שלהן (אזאר). בעונת הבכורה שלה כ"ריאל בטיס", הקבוצה השיגה את העלייה לליגה השנייה, למרות שסיימה רק במקום השני, משום שקבוצת טרגואיאס התפרקה עקב בעיות כלכליות. החל מהשנה השנייה שלה, לקבוצת הנשים של בטיס כבר אין שיתוף פעולה עם מועדון אזאר.
בטיס שיחקה בפלייאוף העלייה לליגה הראשונה בסיום עונת 2014/15, אך הפסידה נגד גרנדייה טנריפה. שנה לאחר מכן, ב-22 ביוני 2016, העפילה בטיס לליגה העליונה בפעם הראשונה בתולדותיה.
אצטדיון

הקבוצה משחקת את משחקיה הביתיים במתחם סיודאד דפורטיבה לואיס דל סול, מתחם האימונים של ריאל בטיס שנפתח ב-19 בדצמבר 1997. המתחם ממוקם בשכונת לוס ברמייאלס, קרוב מאוד לאצטדיון בניטו ויימרין המארח את אימוני הקבוצה הבוגרת, קבוצת המילואים וקבוצות בדרגים נמוכים יותר של המועדון.
ב-10 במרץ 2018 לרגל חגיגת "שבוע הנשים השישי של בטיס" הקבוצה שיחקה באצטדיון בניטו ויימרין נגד סנטה תרזה, ובמשחק נכחו 6,643 צופים.
תארים והישגים

ליגת העל הספרדית:
הישג שיא: מקום 6 (בעונות 2017/18 ו-2018/19)
גביע המלכה:
הישג שיא: רבע הגמר (2018 ו-2020)
עונה אחר עונה

| עונה | ליגה | מקום | גביע המלכה |
| --- | --- | --- | --- |
| 2011/12 | אזורית | 2 |  |
| 2012/13 | 2 | 5 |  |
| 2013/14 | 2 | 3 |  |
| 2014/15 | 2 | 1 |  |
| 2015/16 | 2 | 1 |  |
| 2016/17 | 1 | 11 |  |
| 2017/18 | 1 | 6 | רבע הגמר |
| 2018/19 | 1 | 6 | שמינית הגמר |
| 2019/20 | 1 | 12 | רבע הגמר |
הערות שוליים

↑  "El Betis femenino asciende en los despachos y jugará en Segunda" (בספרדית). El Correo de Andalucía. 9 באוגוסט 2012. נבדק ב-25 ביוני 2016. {{cite web}}:  (עזרה)
↑  "El R. Betis Féminas asciende a Primera División Femenina" (בספרדית). LaLiga.es. 19 ביוני 2016. נבדק ב-22 ביוני 2016. {{cite web}}:  (עזרה)
↑  Asistencia en el debut en el Benito Villamarín
ריתוך

רתך בעבודתו
ריתוך היא פעולה פיזיקלית של חיבור שני גופים, לרוב גופי מתכת (או פולימרים) על ידי התכת חלק משני הגופים, לעיתים תוך הוספת מתכת או חומר אחר נוסף, והתמצקות מחדש לאחר הקירור. לעיתים ריתוך נעשה גם על ידי שינוי צורה פלסטית, או שתי הפעולות כאחת. צורות החימום הנפוצות הן: קשת חשמלית; ריתוך נקודות (העברת זרם חשמלי גבוה בין הגופים המרותכים); חימום בעזרת גז, לייזר, או תנור; הפעלת לחץ; משיכה; וחיכוך.
הלחמה גם היא שיטה לחיבור חלקי מתכת, הדומה לריתוך, אך בהלחמה גופי המתכת המולחמים אינם מותכים, ורק המתכת שמתווספת מותכת. בהלחמה נעשה שימוש נרחב באלקטרוניקה, כדי להצמיד מוליכים אחד לשני ולאפשר מעבר זרם חשמלי ביניהם.
שיטות ריתוך

שיטות הריתוך נבדלות זו מזו באופן החימום, ובשאלה האם מתווסף חומר שלישי לגופים המרותכים, ובאיזה אופן. החומר השלישי נקרא גם "חומר מילוי", ובחלק משיטות הריתוך הוא מהווה את גוף האלקטרודה. הוספתו לריתוך יכולה להיעשות בהגשה ידנית, באופן מכני על ידי הרתכת עצמה, ובמקרים מסוימים מונח חומר המילוי מראש על אזור התפר.
קיימות שלוש קבוצות בריתוך: הקבוצה התרמית, הקבוצה התרמו-מכנית והקבוצה המכנית. הריתוך בהן מתבצע לפי צורת החימום, ושינוי פני החומר המתאימים.
שיטות ריתוך > שיטות ריתוך בעזרת קשת חשמלית

SMAW – Shielded Metal Arc Welding – ריתוך באמצעות אלקטרודה מצופה, היוצרת קשת חשמלית. בזמן הריתוך, הציפוי משחרר פחמן דו-חמצני המגן על נקודת הריתוך הנוזלית מפני חימצון. גוף האלקטרודה (הסליל) עצמו מותך בתהליך, ומתווסף כחומר שלישי לגופים המרותכים. ציפוי האלקטרודה מותך אף הוא, ומצפה את אזור הריתוך. לאחר התקררות והתמצקות הגופים נהוג להרחיק את הציפוי (המכונה "שלאקה" בעגה עממית), בעזרת פטיש מיוחד המכונה "פטיש סיגים".
ההגנה מפני חימצון היא חיונית, שכן עודף חמצן באזור החיבור עלול להחליש את התפר.
TIG – Tungsten Inert Gas – ריתוך באמצעות אלקטרודת טונגסטן היוצרת קשת חשמלית המוגנת על ידי גז ארגון מיונן, כאשר חומר המילוי מוגש מהצד, בדרך כלל ידנית על ידי המרתך. בזכות השימוש בגז למיסוך מפני חמצן, חומר המילוי אינו מצופה.
MIG – Metal Inert Gas – ריתוך באמצעות אלקטרודת מתכת וקשת חשמלית. האלקטרודה היא בצורת סליל חוט מתכתי רציף בקוטר של 0.7 עד 2.4 מ"מ המהווה את חומר המילוי, והיא מוזנת לנקודת הריתוך באופן מכני על ידי הרתכת עצמה תוך שהיא מפרזת גז אינרטי (לרוב תערובת של ארגון ופחמן דו-חמצני) באזור הריתוך למניעת חמצון.
שיטות ריתוך > ריתוך באמצעות בעירה

בשיטה זו נעשה שימוש במבער גז. ראש המבער מזרים תערובת של גז מתלקח וחמצן לנקודת הריתוך. ניתן להגיש חומר מילוי מן הצד, או להסתפק במתכת שמומסת מהגופים אותם מרתכים. על ידי הגדלת כמות החמצן שראש המבער מזרים, ניתן להשתמש בשיטה זו לחיתוך מתכת במקום לריתוך (מכונה בדרך כלל "חיתוך אצטילן", על שם אחד הגזים המשמשים לריתוך וחיתוך בעזרת מבער)
שיטות ריתוך > שיטות חימום אחרות

EBW – Electron Beam Welding – ריתוך באמצעות קרן אלקטרונים. בשיטה זו תא הריתוך נמצא בוואקום ואין צורך בחומר מילוי עקב התכת המתכת.
LBW – Laser Beam Welding – ריתוך באמצעות קרן לייזר המובלת על ידי סיב אופטי.
FW – Friction Stir Welding – ריתוך באמצעות חיכוך. פטנט שוודי. זהו מוט גלילי אשר מסתובב במהירות רבה סביב צירו וגורם להתכת המתכת עקב חום החיכוך.
Spot Welding – ריתוך נקודות המבוצע על ידי שתי אלקטרודות לריתוך פחים. נפוץ בתעשיית הרכב.
פיצוץ ממוקד – יעיל לשם חיבור משטחי מתכת מסוגים שונים שאינם מתאימים לצורות הריתוך המסורתיות, כגון ברזל ואלומיניום. את המשטחים עורמים האחד מעל השני, כאשר השכבה שלישית והעליונה מכילה חומר נפץ. הפיצוץ יוצר חום ולחץ שבכוחם לחבר את המתכות יחד לאורך כל שטח המגע שביניהן. שיטה זו נדירה בשימוש, ועלותה גבוהה מאוד.
לריתוך שימושים רבים בתעשייה, החל מייצור גדרות וכלה בייצור סכיני גילוח איכותיים.
איכות הריתוך מושפעת מפרמטרים רבים, וביניהם המתח החשמלי, הזרם החשמלי, קיבולת החום, מהירות העבודה, ניקיון הסביבה, ועוד. על מנת למנוע את חמצון המתכת בלהט הרתכת (אשר יעודד יצירת חלודה), ברתכות מקצועיות קיימת הזרמה קבועה של גז (בדרך כלל פחמן דו-חמצני) לאזור הריתוך על מנת למנוע התרכבות של חומרי הריתוך עם גזים שונים באוויר, אשר תחליש את הריתוך ותשנה את אחידותו. כמו כן, הזרמת הגז אל אזור הריתוך מסייעת לקרר אותו ועוזרת במניעת היתוך בלתי אחיד.
ריתוך באמצעות רובוט

בתעשיות רבות העוסקות בייצור המוני קיים צורך לחזור על פעולת הריתוך פעמים רבות ובדיוק רב ולכן מפעלים אלו בוחרים לבצע ריתוך בעזרת רובוט על פני רתך אנושי.
רובוט הריתוך מתוכנת באופן חד פעמי לבצע פעולה כלשהי ולאחר גמר התכנות חוזר על פעולה זו פעמים רבות בצורה זהה. הדבר תורם לאחידות בין כל חלקי הסדרה וקצב העבודה של הרובוט לרוב גבוה מקצב עבודה של עובד אנושי. לשימוש ברובוט ריתוך יתרונות רבים אך חסרונו הראשי הוא חוסר הגמישות שלו. אם יש צורך לבצע שינוי כלשהו אשר אינו נכלל בתכנות המקורי הדבר אורך זמן רב ומצריך תכנות מחדש.
רובוט ריתוך הוא מוצר מדף וכדי להתאימו לחלק המיוצר יש צורך בבניית מתקן ריתוך עבור כל הרכבה אשר יש צורך לרתך בעזרת הרובוט.
שימוש ברובוטי ריתוך נפוץ במיוחד בתעשיית הרכב ובתעשייה הכבדה אך ניתן לראות שימוש הולך וגובר ברובוטי ריתוך גם בתעשיות אחרות הרוצות לייעל את הייצור בעזרת אוטומציה.
לרוב הרובוט בנוי מזרוע בעלת מספר מפרקים ממונעים ובקצה שלה מחוברת ידית הריתוך. הרובוט יכול לבצע ריתוך כמעט בכל שיטה מהשיטות המוזכרות למעלה וידית הריתוך מחוברת לקצה הזרוע בהתאם לשיטת הריתוך שנבחרה.
כמו כל מכונה גם רובוטי ריתוך דורשים ביצוע פעולות אחזקה לאורך זמן כגון שימון והחלפת רכיבים מתכלים.
ריתוך בעזרת גזים

שיטה נוספת לריתוך היא ריתוך בעזרת גזים. שיטה זו נבדלת מהאחרות עקב היותה השיטה היחידה העושה שימוש בגזים: תערובת של חמצן עם גז דליק אחר גורמת לבעירה ולחימום אזור התפר בין שני חלקי מתכת. אזור התפר נמס וכתוצאה מכך שני החלקים מתחברים לחלק אחד. שיטה זו הומצאה על ידי צמד המהנדסים הצרפתיים צ'ארלס פיקארד ואדמונד פאוצה. הצמד הנ"ל פיתח בשנת 1903 מכונה לריתוך בעזרת תערובת של חמצן ואצטילן. אף על פי שכיום הפופולריות של שיטה זו נמצאת בירידה, עדיין נעשה בה שימוש נרחב בעיקר בריתוך צנרת פלדה.
התערובות הנמצאות בשימוש הם שילוב של חמצן עם גז דליק אחר כמו: אציטלן, בנזין, מימן, פרופן ועוד. תפקיד החמצן הוא לאפשר בעירה ותפקידו של הגז השני הוא להיות מקור אנרגיה.
התערובת חמצן-מימן היא הנפוצה ביותר ומשמשת בין היתר לריתוך מתחת לפני המים, לריתוך אלומיניום ולעבודות עדינות כמו ריתוך בתכשיטים או ריתוך של חלקי פח דקים, כמו למשל בתיקון חלקי  רכב לאספנות. תערובת זו מספקת בערה נקייה ללא פליטת מזהמים וטמפרטורת הבערה עומדת על 2800 °C. כמו כן התערובת נפיצה מאוד ויש צורך בזהירות יתרה ובאמצעים מיוחדים כשעובדים בשיטה זו. קיימות מכונות ריתוך המפיקות את התערובת ממכל מים הנמצא במקום הריתוך באמצעות אלקטרוליזה.
ריתוך פלסטיק

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בטיחות

עבודת הריתוך כרוכה בקרבה למקור של חום גבוה, כמו כן בזמן הריתוך נפלטים גזים המסוכנים לנשימה ועלולים לסכן את העובד. מסיבה זו קיים צורך מובהק בשימוש באמצעי הבטיחות המתאימים כדי למזער את הסיכונים ולמנוע נזק מידי ונזק מצטבר לאורך זמן. אמצעי המיגון המודרניים מספקים לרתכים רמת הגנה גבוהה תוך כדי הורדת רמת הסיכון של עבודת הריתוך, עבודה שגרמה במהלך השנים לפציעות רבות ואף למקרי מוות.
על מנת למזער סיכונים יש לגשת לקורס ולקבל הדרכה מקצועית מרמת הדרכת מסגר חובב בחוג ריתוך עד רמת הדרכה מקצועית בקורס ריתוך במכללה לריתוך, הכל בהתאם למטרת העבודה. אנשי מקצוע בארץ ובעולם עוברים בתום ההדרכה בחינת הסמכת רתך לפי התקן.
בזמן הריתוך נעשה שימוש בכפפות עור ובביגוד הכולל שרוולים ארוכים כדי להגן על העובד מכוויות כתוצאה מפליטת החום והקרינה העל סגולה הרבה הנגרמת בזמן הריתוך.
בזמן הריתוך נוצרים הבזקי אור ונפלטות רמות גבוהות של קרינה על סגולה העלולות לגרום נזק לראייה. על מנת להימנע מפגיעה זו נעשה שימוש במשקפי מגן מיוחדים המיועדים במיוחד לריתוך. משקפי מגן אלה כוללים עדשות כהות במיוחד המונעות מעבר של אור חזק אל עיני הרתך. במשקפי מגן חדישים קיים מנגנון הגורם להחשכת העדשות רק בזמן שרמת האור הנפלטת היא גבוהה ועלולה לסכן את הרתך.
שיטות שונות של ריתוך כוללות פליטת עשן העלול לגרום נזק לעובד אם הוא אינו מוגן. כדי למנוע זאת במקומות עבודה רבים מציידים את הרתך בערכה לאספקת אוויר טרי לנשימה וקיימת רמת אוורור גבוהה בשטח העבודה.
שימוש לקוי בגזים דחוסים ובלהבות בתהליכי הריתוך עלול לגרום אף לפיצוץ או לשרפה. לכן הרתכים עוברים סדרה של הכשרות מיוחדות המלמדות כיצד יש לנהוג בציוד הריתוך וכיצד למנוע סיכונים.
כאמצעי למניעת התלקחות מקובל במקומות עבודה מסוימים לצמצם את כמות החמצן בסביבת העבודה ולהרחיק ממנה חומרים דליקים.
סיכוני בטיחות בריתוך – הרחבה, העוסק בריתוך פועל בזירה בעלת השלכות רבות עליו ועל סביבה. חיתוך והשחזה – אפיון סיכונים. סכנת פציעה במהלך העבודה – עבודות הריתוך והחיתוך הן עבודות המסכנות את הרתך והסובבים במהלך העבודה. החל מסיכוני כווייה דרך התחשמלות, ועד פציעות מגוונות. קריסת האביזר המרותך – עבודת הריתוך מיועדת לעמוד שנים רבות בעומסים, ויברציות, רוחות, נוזלים, שינויי אקלים ועוד גורמי החלשה רבים. עבודה כושלת של הרתך היום עשויה לסכן מרגע ביצוע העבודה ועשרות שנים קדימה את הסובבים באזור העבודה. קיימות לצעריינו אין ספור דוגמאות של קריסות אביזרים מרותכים מכל רחבי העולם. מקרים אשר גרמו לגורמי ההדרכה והבטיחות בתעשייה להבין כבר לפני שנים רבות כי רתך חייב לעבור הכשרה המותאמת למשימות אותן יבצע. בתום ההכשרה הרתך נבחן בחינה מעשית לפי התקן ואם עבר יוסמך כרתך.
ראו גם

ריתוך קר
ריתוך בהתנגדות חשמלית
אום ריתוך
רתך
מסגר
ראש מבער גז המשמש לריתוך או חיתוך
מכלי גז דחוס
משקפי מגן לריתוך בעזרת תערובת גז
רק בנות

רק בנות הוא סינגל שהוקלט על ידי הזמר הישראלי איתי לוי, יחד עם הזמר הישראלי סטפן לגר. השיר יצא לאור ב-24 ביוני 2020, כסינגל שלא מתוך אלבום, על ידי חברות התקליטים ליאם הפקות ויוניסל.
רקע וכתיבה

במהלך יוני 2020, הוכרז כי לוי ולגר הקליטו שיר חדש ביחד, לאחר מכן, ב-18 ביוני, שבוע לפני צאת השיר, השיקו את השיר במסיבת בריכה. השיר הוא שיר פופ שנכתב והולחן על ידי לגר, בשיתוף רון ביטון ודולי ופן, והופק על ידי דולי ופן. השיר הוא שיתוף הפעולה השני של השניים, לאחר הלהיט "מאמו", שנכתב גם בשיתוף דולי ופן. בשיר מופיע בית בשפה הצרפתית המבוצע על ידי לגר, בדומה לשירם הקודם.
וידאו קליפ

הווידאו קליפ הנלווה שצולם לשיר הועלה לערוץ היוטיוב של איתי לוי ב-24 ביוני 2020, בסמוך לצאתו של הסינגל עצמו. בקליפ נראים לוי ולגר במסיבת בריכה יחד עם בנות, כמתואר בשיר, בהן אשת העסקים פנינה רוזנבלום והדוגמנית נטלי דדון. אל הקליפ הצטרפו גם יוצריו של השיר דולי ופן ורון ביטון.
נכון למאי 2023, מונה הצפיות של הקליפ עומד על כ-14 מיליון צפיות.
ביקורת

יוסי חרסונסקי ביקר את השיר באופן שלילי, תוך שהעניק לו ציון של שני כוכבי זהב וחצי, ואמר, "בואו נצחק לקורונה בפנים. נשיר ונרקוד חבל"ז. זה כולל שף ואנטריקוט ובקבוקים בכמויות. לב נקי מדאגות. הכניסה לבנים אסורה. רק איתי וסטפן נכנסים להתהולל", והוסיף כי "יגידו – הקיץ הגיע. עזוב אותך מקורונה. תצטרף, אבל אני בן, והם הזמינו רק בנות. אני נשאר בחוץ, אוכלוסיית סיכון. תישמר הנפש מהשיר הזה".
בעקבות האונס הקבוצתי באילת, מספר אושיות ברדיו ובטלוויזיה החליטו לפרסם פוסטים פומביים נגד המסר המועבר בשיר, בהם ירון אילן, אסי לביא ומוטי פרנסיס. הזמרת-יוצרת נרקיס כתבה בעמוד הפייסבוק שלה: "תפסיקו להחפיץ אותנו... 'הזמנתי שף ואנטריקוט' / 'בקבוקים בכמויות' / 'לא יהיו פה חברים' / 'אחי הזמנתי רק בנות'... מה המסר כאן?... אפשר לכתוב על אהבה ותשוקה מבלי להוזיל אותנו. תפסיקו להעלות תכנים על גבול הפורנו שמעבירים מסר דפוק לנערות, שהן לא מספיקות איך שהן כדי להיות חלק מפנטזיה לא אמיתית, שבסופה 30 גברים אונסים נערה אחת".
מיקומי שיא

|   ‏‏‏  מצעדים שבועיים (2020)> מדינה |   ‏‏‏  מצעדים שבועיים (2020)> מצעד |   ‏‏‏  מצעדים שבועיים (2020)> מיקום שיא |   ‏‏‏  מצעדים שבועיים (2020)>  |
| --- | --- | --- | --- |
|  ישראל | מדיה פורסט ישראל | 4 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ישראל | 24 ביוני 2020 | הזרמת מוזיקה • הורדה דיגיטלית | ליאם הפקות • יוניסל |  |
הערות שוליים

1 2  סטפן לגר, דולי ופן, רון ביטון
↑  יוני פרוים, איפה הביקיני? נסרין חוגגת במסיבת בריכה עם סטפן, במדור "פנאי פלוס" באתר ynet‏, 18 ביוני 2020
1 2  מוזיקה - שוב יחד: איתי לוי וסטפן בשיתוף פעולה חדש, באתר פרוגי, ‏2020-06-24
↑  סטפן ואיתי לוי - רק בנות, באתר ‏מאקו‏, 24 ביוני 2020
1 2 3   Itay Levi & Stephane Legar - Rak Banot | איתי לוי & סטפן לגר - רק בנות (Prod. By Doli & Penn), סרטון  באתר יוטיוב (אורך: 3:24)
↑  רק בנות, באתר יוסמיוסיק, ‏2020-06-27
1 2  דודי פטימר, ‏סטטיק ובן אל על הכוונת: מחאת שדרני הרדיו נגד "טקסטים לא ראויים", באתר מעריב אונליין, 2 בספטמבר 2020
↑  ***המלכה עירומה***, בעמוד הפייסבוק של נרקיס, 26 באוגוסט 2020
↑  רק בנות - Single by Itay Levy & סטפן לגר, באתר Apple Music
| איתי לוי |
| --- | --- | --- |
| אלבומי אולפן | מה עובר עלייך • כל העיר יודעת • שורדים אהבה • שתישרף האהבה |  |
| מיני-אלבומים | הולכת יחפה • סופה של חול |  |
| ערכים קשורים | ליאם הפקות • "הכוכב הבא" |  |
| איתי לוי - סינגלים |
| --- | --- | --- |
| מה עובר עלייך | "כמעט שיר אהבה" • "מה עובר עלייך" • "בלילות קרים" • "ילדות של פעם" • "נשב ונדבר" • "אף אחת אחרת" |  |
| כל העיר יודעת | "יום שני" • "חוטים ומיקרופונים" • "5 מילים" • "כל העיר יודעת" • "שריקות" • "בשעות המתות" |  |
| שורדים אהבה | "מסיבה בחיפה" • "הפוך" • "היי את" • "פרח בשממה" • "ג'סטה" |  |
| שתישרף האהבה | "שתישרף האהבה" • "מאמו" • "אחרי הכל מתגעגע" • "פתאום אהבה" • "מסיבת רווקים" • "כמעט שנתיים" • "הנה זה בא" • "קירות" • "חיוך קטן" • "קעקוע על הלב" • "השמחה שלנו" • "טכנו" • "בואי לתמיד" • "הזמן שלנו" • "NYC" |  |
| הולכת יחפה | "הולכת יחפה" |  |
| סינגלים אחרים | "עוד יום" • "גיבורים" • "ליום הזה חיכיתי" • "חיכיתי חיכיתי" • "הלו מאמי" • "לקחת את המפתחות" • "קפה אצל ברטה" • "חצי בשבילי" • "רק בנות" • "שן ילד שן" • "אם העולם יגמר" • "את יודעת אמא" • "בסוף תמיד חוזר" |  |
שבוע פריון הייצור

יום הייצור 1961 במפעל קרגל בלוד
שבוע פריון הייצור היה שבוע שהוקדש בישראל מדי שנה להעלאת המודעות לצורך בהגברת פריון הייצור במשק הישראלי.
ראשיתו של שבוע פריון הייצור ביום פריון הייצור שנקבע על ידי המכון לפריון העבודה והייצור ל-כ"ב בתמוז, יום פטירת שר האוצר אליעזר קפלן בשנת 1956. ביום זה חולק פרס קפלן, שודרו תוכניות מיוחדות בקול ישראל על פריון הייצור ומשפחות העובדים הוזמנו לבקר במפעלים. לקראת  יום הפריון הראשון נקבע הסיסמה: "גם פריון הוא נשק". במפעלים התקיימו כינוסים ומסיבות בהם הוקרנו סרטים על חשיבות הפריון. כינוסים התקיימו לא רק במפעלי תעשייה, אלא גם במקומות עבודה אחרים כמו בבנק לאומי. בכינוסים רבים השתתפו שרים וחברי הכנסת. היום צוין מדי שנה, ומשנת 1960 היה ל"שבוע הפריון", שלעיתים נמשך כשבועיים. מזכ"ל ההסתדרות הציע להפוך את יום פריון הייצור לחג לאומי.
בשנת 1967, נדחה שבוע פריון הייצור לספטמבר, בגלל מלחמת ששת הימים, וטקס מרכזי התקיים על הר הצופים.
שבוע הפריון המשיך להיות מצוין אל תוך שנות ה-70, אך החל משנת 1972 הוא נקרא שבוע הייעול, הוקדם בחלק מהשנים למאי-יוני וכנסים התקיימו בעיקר בבתי מלון וכוונו יותר ליועצי ניהול ומנהלים.
הערות שוליים

↑  יום פריון וייעול, חרות, 25 במאי 1956
↑  יום הפריון והייצור בכ"ב תמוז, הצופה, 30 במאי 1956
↑  יום פריון הייצור, חרות, 25 ביוני 1956
↑  מ. סדינסקי, שמשון הצטיין בתפוקה, מעריב, 17 ביולי 1960
↑  ד"ר בדר: היום חסרים בארץ אנשים ולא מכונות, חרות, 6 ביולי 1961
↑  שבוע פריון הייצור ייערך, דבר, 14 ביוני 1962
↑  חלוקת פרס קפלן ביום ב', דבר, 18 ביולי 1957
הישגי הייצור בתעשייה ובבנין, דבר, 10 ביולי 1958
↑  שר העבודה הרצה בבתי חרושת במסגרת שבוע פריון העבודה, דבר, 7 ביולי 1964
↑  הסתיים שבוע פריון הייצור, דבר, 11 באוקטובר 1967
↑  א. בקר אורח ביח"ר שמן, דבר, 4 ביולי 1961
↑  פרס קפלן יוענק בהר הצופים, דבר, 9 ביולי 1967
↑  פרס הקידום לתעשיה האוירית, דבר, 12 במאי 1971
פרס עבודה מיוחד הוענק לג. מאיר, דבר, 18 במאי 1973
↑  שבוע הייעול בשבוע הבא, דבר, 12 במאי 1972
↑  הבטיחו השתתפותכם באירועי שבוע הייעול - 1973, דבר, 30 באפריל 1973
↑  ערב עיון ליועצי ניהול, דבר, 8 ביוני 1977
אירועי שבוע הייעול, דבר, 27 במאי 1977
רפי מאור

| --- | --- |

 לידה:  10 בפברואר 1950 (בן 74) 
 מדינה:  ישראל 
 השכלה:  אוניברסיטת תל אביב  INSEAD 
 מעסיק:  התעשייה האווירית לישראל 
 תפקיד:  מנהל כללי 
 
רפי מאור (נולד ב-10 בפברואר 1950) הוא מהנדס ומנהל ישראלי, כיהן כיו"ר התעשייה האווירית לישראל עד ספטמבר 2016. קודם לכן כיהן כיו"ר, נשיא ומנכ"ל חברת ECI Telecom, כנשיא ומנכ"ל חברת אינדיגו, וסגן נשיא בכיר ב-HP.
ביוגרפיה

מאור בעל תואר ראשון בהנדסת מכונות ותעבורה מאוניברסיטת תל אביב, הוא בוגר מסלול הניהול המתקדם של בית הספר לעסקים INSEAD.
הוא החל לעבוד כמהנדס בתעשייה האווירית לישראל ב-1975 ובמשך כ-20 שנים מילא שורה של תפקידי הנדסה וניהול. בשנות ה-80 היה חבר בצוות הבכיר לפיתוח מטוס הלביא. ב-1987 מונה למנהל תוכנית פיתוח מיוחדת, סודית. בין השנים 1993 ל-1995 ניהל את מפעל מלט, חטיבת המל"טים של החברה. כמו כן כיהן כנשיא המיזם המשותף בין התעשייה האווירית לתאגיד AAI האמריקאי לייצור כלי טיס בלתי מאוישים.
בדצמבר 1995 הצטרף לחברת אינדיגו ושימש נשיא אינדיגו ישראל, ומנהל הפעילויות הבינלאומית. ב-1998 מונה לנשיא ומנהל התפעול של אינדיגו, בתקופתו נמכרה החברה לחברת HP, ומ-2002 כיהן כמנהל חטיבת אינדיגו וכסגן נשיא בכיר ב-HP. ביולי 2004 הצטרף לחברת ECI Telecom כמנהל התפעול וב-2005 מונה לנשיא ומנכ"ל החברה, הוא הוביל את מכירתה ב-2007 תמורת 1.25 מיליארד דולר, המשיך לכהן כמנהלה, וב-2011 מונה ליו"ר החברה. כשנה אחר כך חזר לשמש ממלא מקום מנכ"ל החברה.
בנובמבר 2013 מונה ליו"ר התעשייה האווירית והחליף את דב בהרב. בנובמבר 2015 נמתחה ביקורת על ריבוי נסיעותיו לחו"ל בדוח ביקורת, ובינואר 2016 נשלח לרפי מאור מכתב על כוונה לפטרו מאורי יוגב בגלל ביצועים חלשים. בספטמבר 2016 סיים את כהונתו לאחר שלוש שנים.
אחיו הוא הפיזיקאי אורי מאור.
הערות שוליים

↑  עינב בן יהודה, רפי מאור, מנכ"ל חטיבת אינדיגו וסגן נשיא ב-HP, פורש מהחברה, באתר TheMarker‏, 2 בפברואר 2004
↑  עמי גינזבורג, רפי מאור מונה למנהל התפעול הראשי של חברת אי.סי.איי טלקום, באתר הארץ, 13 ביולי 2004
↑   אורה קורן, היו"ר המעופף: רפי מאור טס 18 פעמים לחו"ל במשך 20 חודשים בעלות של 515 אלף שקל, באתר TheMarker‏, 19 בנובמבר 2015
↑   אורה קורן, יוגב שיגר מכתב לפני פיטורים ליו"ר התעשייה האווירית - רפי מאור: "ציד מכשפות", באתר TheMarker‏, 12 בינואר 2016
↑  אסנת ניר, יו"ר תע"א פורש מחר, ועוד לא מינו לו מחליף, באתר כלכליסט, 12 בספטמבר 2016
רפי כהן (תאורן)

| --- | --- |

רפי כהן, 1959 - 1960. ארכיון להקת ענבל, הספרייה הלאומית
 לידה:  1931 (בן 93 בערך) סמרקנד, ברה"מ 
 לאום:  ישראלי
 תקופת הפעילות:  מ-1956
 תחום יצירה:  משחק, ריקוד, עיצוב תאורה
 
רפי כהן (נולד ב-1931) הוא מעצב תאורה, שחקן, עוזר במאי מנהל הצגה ורקדן ישראלי. כהן עבד במשך כ-50 שנה כמעצב תאורה, מנהל הצגה, מנהל במה, איש טכני ומנהל מחסן בלהקת ענבל, וכן מנהל ההפקות בסיורי הלהקה מחוץ לישראל. במשך השנים עבד כהן גם עבור הקאמרי, תיאטרון אהל, תיאטרון זירה, ועוד מוסדות ואירועים שונים.
קורות חיים

כהן נולד בשנת 1931 בעיר סמרקנד באוזבקיסטן. בשנת 1956 הצטרף כהן ללהקת ענבל כרקדן, והשתתף במחול "חתונה בתימן" ולמד משחק בסטודיו "דוכן" שהקים משה הלוי. בשנת 1957 הופיע כהן בתפקידי משנה בתיאטרון זירה. בשנת 1958 שיחק כהן בהצגה "7 תעלולי קיש וקוש" בתיאטרון במתנו, תיאטרון הילדים ליד תיאטרון אהל. כמו כן השתתף כהן בהצגה אסירה מס. 72 של תיאטרון אהל. באותה תקופה שיחק כהן בתיאטרון הילדים "תליל תילון" וכן הדריך חוגים דרמטיים. כמו כן שיחק כהן בתפקידי משנה בהבימה ובקאמרי.
לפי כהן, באותן שנים הוא הגיע למסקנה כי אין לו את "הנתונים הנדרשים על מנת להיות שחקן בעל שיעור קומה" ואין לו עניין בלשחק תפקידי משנה. על כן החליט כהן לעבור מתפקידי משחק לתפקידי תאורה וניהול הבמה. את יסודות המקצוע הוא רכש מארנון אדר, ובשנות השישים השתלם אצל התאורנים מיכאל ליברמן מתיאטרון הבימה, וחיים תכלת מלהקת בת שבע והטלוויזיה הישראלית. החל משנות השישים ועד לשנות האלפיים שימש רפי כהן כמנהל ההפקות בסיורי להקת ענבל לחו"ל. ב-1960 שימש כהן כעוזר במאי בהצגה 'שנת הבגרות' בתיאטרון אהל. בשנת 1963 נכח יחד עם רקדני ענבל בביקורו של מקס פון סידוב בישראל. בשנת 1969 עיצב כהן את התאורה עבור המחזה 'אחותי כלה' בביצוע להקת ענבל וכן עבור מופע לציון 20 שנה להקמת הנח"ל. באותה תקופה שימש כהן גם כרקדן מחליף בתיאטרון ענבל, בעת הצורך.
לקראת שנות השבעים עיצב כהן את תאורת המופעים 'מגילת רות' ו-'הבא לי גורלי', שהוצגו בשנות השבעים והשמונים. בשנת 1970 היה כהן אחראי על התאורה ב-'פסטיקל הקיבוצים' בגן השלושה. ב-1971 עיצב כהן את תאורת הצגת הבכורה של להקת שומבצל בצוותא. בשנת 1972 עיצב כהן את התאורה בעצרת שנערכה באנדרטת האריה השואג ואת תאורת המחול 'הפנינה והאלמוג'. בשלהי שנות השבעים עיצב את התאורה עבור מחולות רבים, ביניהם 'סתפתח', 'שדעבה וריחן', 'מכתשים', 'חתונה בתימן' ועוד. באותה תקופה שיתף כהן פעולה עם מעצב התאורה בן ציון מוניץ בהכנת התאורה להצגות 'אלגיה לכרם' ו-'ורד בר'.
בשנות השמונים עיצב כהן את התאורה עבור המחולות 'שיר השירים', 'שבת שלום', ו-'חפלה' והיה מהאחראים על הפקת אירוע של להקת ענבל לכבוד 100 שנה לתחילת העלייה מתימן. בשנת 1986 עיצב את תאורת הצגת היחיד 'פוזה' של רמי ברוך שהוצגה בתיאטרון בית ציוני אמריקה. בשנת 1987 ביים כהן את תאורת פסטיבל גוונים במחול. בסיום שנות השמונים ותחילת התשעים יצאה להקת ענבל לסיורים בארצות הברית, אסיה ואירופה, אשר את הפקתם ניהל כהן. כמו כן עיצב כהן את תאורת ההצגה "הפלך". בשנת 1997 הוצגו בהצגת בכורה המחולות "סג'רה", "מחול למים" "הבכור", אותיות פורחות" ו-"הצורף", כאשר את תאורת כולם עיצב כהן. בשנות האלפיים המוקדמות השתתף כהן בעיצוב תאורת היצירות "יעקב ועשיו", "שלמה המלך ומלכת שבא", וכן "שערי רצון", "משא ומתן" ו-"מארבע כנפות".
הערות שוליים

↑  מערכי תאורה - 'נשיד ונשירה' ועוד, ארכיון תיאטרון מחול ענבל, הספרייה הלאומית
↑  מסמכי הפקה - תיאטרון מחול ענבל, ארכיון תיאטרון מחול ענבל, הספרייה הלאומית
1 2 3  סיורים בחו"ל - תיאטרון מחול ענבל, ארכיון תיאטרון מחול ענבל, הספרייה הלאומית
↑  לקט כתבות ואזכורים - להקת ענבל, ארכיון תיאטרון מחול ענבל, הספרייה הלאומית
1 2 3 4  גיורא גבישי, התאורן האלמוני שמאחורי הקלעים, קול העם 7074, 1970
↑  תצלומים - ההצגה 'הרפתקאות פרישון', ארכיון תיאטרון מחול ענבל, הספרייה הלאומית
↑  תכניה - '7 תעלולי קיש וקוש' - תיאטרון 'אהל' - 'במתנו', 1957, ארכיון רפי כהן - מבחר מייצג, הספרייה הלאומית
↑  תכניה - 'אסירה מס. 72' - תיאטרון 'אהל', 1958, ארכיון רפי כהן - מבחר מייצג, הספרייה הלאומית
↑  לקט כתבות וראיונות עם רפי כהן, ארכיון רפי כהן - מבחר מייצג, הספרייה הלאומית
↑  לאה גילולה, 2, התאטרון הקאמרי 1945 - 1961, השגשוג, המשבר ותיקונו, ירושלים: יד יצחק בן צבי, 2014, עמ' 113
↑  תכניה - 'שנת הבגרות' - תיאטרון 'אהל', 1960, ארכיון רפי כהן - מבחר מייצג, הספרייה הלאומית
↑  קטעי עיתונות אודות ביקור מקס פון-סידוב, ארכיון תיאטרון מחול ענבל, הספרייה הלאומית
↑  אחותי כלה, מודעה, הארץ, 20 ביוני 1969
↑  נח"ל 20, מודעה, מעריב, 11 בנובמבר 1969
↑  תוכניות - מופעי הלהקה במהלך סיור בקנדה, ארכיון תיאטרון מחול ענבל, הספרייה הלאומית 
מערך תאורה - 'הבא לי גורלי' ו-'מגילת רות', ארכיון תיאטרון מחול ענבל, הספרייה הלאומית
תיאטרון מחול ענבל מציג: מגילת רות, אוסף כרזות, הספרייה הלאומית
↑  פסטיקל הקיבוצים, מודעה, מעריב, 6 במאי 1970
דוד גורן, פסטיבל ב"סחנה", על המשמר, 4 במאי 1970
↑  צוותא, מודעה, מעריב, 7 במאי 1971
↑  יעקב העליון, אל מצבת האריה, מעריב, 24 בפברואר 1972
↑  גיורא מנור, איך לאלף חיות, על המשמר, 5 ביולי 1972
↑  מערך תאורה - יצירות שונות, ארכיון תיאטרון מחול ענבל, הספרייה הלאומית
↑  מערך תאורה - 'אלגיה לכרם' ו-'ורד בר', ארכיון תיאטרון מחול ענבל, הספרייה הלאומית
↑  מערכי תאורה - 'שיר השירים' ועוד, ארכיון תיאטרון מחול ענבל, הספרייה הלאומית
↑  תיק הפקה - חגיגות 100 שנה לעלית יהודי תימן, ארכיון תיאטרון מחול ענבל, הספרייה הלאומית
↑  תכנייה - ההצגה 'פוזה', ארכיון תיאטרון מחול ענבל, הספרייה הלאומית
יוסי עוזרד, הגיגים שלא הבשילו, חדשות, 29 בדצמבר 1986
↑  מערך תאורה - פסטיבל 'גוונים במחול', ארכיון תיאטרון מחול ענבל, הספרייה הלאומית
↑  מערך תאורה - 'הפלך', ארכיון תיאטרון מחול ענבל, הספרייה הלאומית
↑  מחול בכורות, מודעה, הארץ, 19 בדצמבר 1997
בכורות 97, מודעה, הארץ, 23 במאי 1997
↑  מערך תאורה - 'יעקב ועשיו', ארכיון תיאטרון מחול ענבל, הספרייה הלאומית
↑  מערך תאורה - 'שלמה המלך ומלכת שבא', ארכיון תיאטרון מחול ענבל, הספרייה הלאומית
↑  בכורות: ינואר – אוגוסט 2005, אורנית מרק, יומני המחול
מארבע כנפות, תיאטרון מחול ענבל